32001L0003
L 028/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/3/ЕО НА КОМИСИЯТА
от 8 януари 2001 година
за привеждане в съответствие с техническия прогрес на Директива 74/150/ЕИО на Съвета относно типовото одобрение на колесни селскостопански или горски трактори и Директива 75/322/ЕИО на Съвета относно намаляването на радиосмущенията, създавани от двигатели с искрово запалване, монтирани на колесни селскостопански или горски трактори
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 74/150/EИО на Съвета от 4 март 1974 г. за сближаване на законодателствата на държавите-членки относно типовото одобрение на колесни селскостопански или горски трактори (1), последно изменена с Директива 2000/25/EО на Европейския парламент и на Съвета (2), и по-специално член 11 от нея,
като има предвид, че:
(1)
Необходимо е да се изяснят някои членове от Директива 74/150/ЕИО и приложенията към нея да се приведат в съответствие с приложенията към Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета (3), последно изменена с Директива 2000/40/ЕО на Европейския парламент и на Съвета (4) и с приложенията към Директива 92/61/ЕИО на Съвета от 30 юни 1992 г. относно типовото одобрение на дву- или триколесни моторни превозни средства (5), последно изменена с Директива 2000/7/ЕО на Европейския парламент и на Съвета (6).
(2)
Директива 75/322/ЕИО на Съвета (7), последно изменена с Директива 2000/2/ЕО на Комисията (8), съдържа информационен документ, който се нуждае от преномериране, като се вземе под внимание схемата за номериране, въведена от настоящата директива.
(3)
Директиви 74/150/ЕИО и 75/322/ЕИО трябва да бъдат съответно приведени в съответствие.
(4)
Разпоредбите на настоящата директива са в съответствие със становището на Комитета за привеждане в съответствие с техническия прогрес, създаден съгласно член 12 от Директива 74/150/ЕИО,
ПРИЕ НАСТОЯЩАТА ДИРЕКТИВА:
Член 1
Директива 74/150/ЕИО се изменя, както следва:
1.
В член 2, буква б), думите „специални директиви“ се заменят с думите „специални директиви, изброени в приложение II“.
2.
В член 3, второто изречение се заменя със следното:
„Заявлението се придружава от изчерпателен списък от информация или информационен документ, образци на които са дадени в приложение I, и от документите, посочени там.“
3.
В член 4, параграф 1 уводната формулиравка се изменя, както следва:
„Държавата-членка одобрява всички типове трактори (определени в приложение II, заедно с категорията, към която принадлежат), които отговарят на следните условия:“
4.
Приложенията се заменят с текста, посочен в приложение I към настоящата директива.
Член 2
Приложение IIA (освен неговите допълнения) към Директива 75/322/ЕИО се заменя с текста, посочен в приложение II към настоящата директива.
Член 3
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, преди 30 юни 2002 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 4
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 8 януари 2001 година.